અહીંથી અવારનવાર પત્ર આવતા. આ વખતે તો આવો ને આવો જ. છેવટે આવવું પડ્યું. ખભે ભેરવેલ એરબેગનું વજન લાગવા માંડ્યું હતું. એરબેગને બીજા ખભે ભેરવી. થોડી હળવાશ અનુભવાઈ. રસ્તાને વળાંક આવ્યો. હવે થોડુંક જ ચાલવાનું હતું. ગ્રામ પંચાયતે પાણીના પુરવઠા માટે નવો ટાંકો બનાવરાવેલો. જોકે મૂળ ટાંકો તો ઊભો જ હતો. પણ ઉપયોગમાં લેવાતો ન હોઈ તેના બાંધકામમાં ક્યાંક ક્યાંક ગાબડાં પડી ગયાં હતાં. મારાથી ટાંકા સામે જોવાઈ ગયું.